РЕПУБЛИКА СРБИЈА

НАРОДНА СКУПШТИНА

Одбор за пољопривреду, шумарство

и водопривреду

12 Брoј 06-2/46-14

10. мај 2014. године

Б е о г р а д

З А П И С Н И К

ПРВЕ СЕДНИЦЕ ОДБОРА ЗА ПОЉОПРИВРЕДУ, ШУМАРСТВО

И ВОДОПРИВРЕДУ, ОДРЖАНЕ 9. МАЈА 2014. ГОДИНЕ

Седница је почела у 12,03 часова.

Седници је председавао Миодраг Николић, најстарији члан Одбора, сагласно члану 25. став 2. Пословника Народне скупштине.

Седници су присуствовали Саша Максимовић, Јасмина Обрадовић, Маријан Ристичевић, Зоран Антић, Милан Ковачевић, Миодраг Николић, Жарко Богатиновић, Милија Милетић, Верољуб Матић, Горан Ћирић, Велимир Станојевић, Душан Петровић и Арпад Фремонд, чланови Одбора, као и заменици чланова: Милан Латковић (уместо члана Одбора, који је поднео оставку на функцију народног посланика) и Јована Јовановић (уместо Јована Марковића).

Седници нису присуствовали чланови Одбора: Милан Кораћ и Сабина Даздаревић.

Председавајући је констатовао да су испуњени услови за рад и одлучивање сагласно члану 80. став 1. Пословника Народне скупштине, а затим је Одбор прешао на рад према унапред одређеном:

**Д н е в н о м р е д у**

1. Избор председника Одбора;
2. Избор заменика председника Одбора.

Прва тачка дневног реда - **Избор председника Одбора**

Председавајући је отворио расправу по првој тачки дневног реда и, сходно постигнутом договору посланичких група, на предлог Јасмине Обрадовић, већином гласова (14 за), за председника Одбора је изабран Маријан Ристићевић.

(Даљем току седнице председавао је Маријан Ристичевић).

Новоизабрани председник Одбора Маријан Ристичевић се захвалио на избору.

Друга тачка дневног реда - **Избор заменика председника Одбора**

Одбор је, на предлог председника Одбора Маријана Ристичевића, већином гласова (11 за) изабрао народног посланика Арпада Фремонда за заменика председника Одбора за пољопривреду, шумарство и водопривреду.

Саставни део овог записника чини обрађени тонски снимак седнице Одбора.

Седница је закључена у 12,20 часова.

СЕКРЕТАР ПРЕДСЕДНИК

Вељко Рацковић Маријан Ристичевић